**Naziv projekta:** Jasno & čisto

**Korisnik:­­­­­­­** Grad Belišće

**Kratki opis projekta:**

Projektom “Jasno & čisto” Grad Belišće i općina Marijanci provode aktivnosti predviđene Programom izobrazno-informativnih aktivnosti o održivom gospodarenju otpadom, a s ciljem educiranja građana za rješavanje problema gospodarenja otpadom. Predviđena je provedba ukupno deset izobrazno-informativnih aktivnosti od kojih sedam obveznih za dvije ciljane skupine javnosti - svi građani i predškolska i školska djeca te tri preporučene aktivnosti za ciljanu skupinu predškolske i školske djece. Projektne aktivnosti usmjerene su na sprječavanje nastanka otpada, njegovo odvojeno prikupljanje, kućno kompostiranje i ponovnu upotrebu predmeta te će njihova provedba u više ponavljajućih ciklusa doprinijeti ostvarenju svih specifičnih ciljeva definiranih Programom.

Senzibiliziranjem građana za problematiku otpada i zaštite okoliša te njihovim motiviranjem za aktivnim sudjelovanjem u rješavanju istih doprinijet će se afirmiranju održivog postupanja s otpadom kao načina življenja i općem smanjenju proizvodnje otpada te samim time ispunjenju obveza RH u području gospodarenja otpadom utvrđenih Ugovorom o pristupanju EU.

Predviđen je obuhvat 100% stanovništva grada Belišća i općine Marijanci.

**Ciljevi i očekivani rezultati projekta:**

Cilj je projekta osvijestiti i senzibilizirati javnost, odnosno projektom obuhvaćene skupine javnosti, za probleme otpada i okoliša te motivirati iste za sudjelovanje u njihovu rješavanju.

Učinci koji se očekuju postići u sustavu gospodarenja otpadom te društvu na području obuhvata projekta su sljedeći

* Povećana razina znanja i informiranosti o otpadu te vlastitoj ulozi pojedinca u cjelovitom sustavu gospodarenja otpadom
* Povećana osposobljenost javnosti za sudjelovanje u procesima odlučivanja o lokalnim problemima okoliša s
* Snaženje percepcije negativnih rizika vezanih za utjecaje na okoliš i zdravlje ljudi
* Povećana svijest i motiviranost građana za odvajanje otpada
* Povećana spremnost građana za proaktivno osobno djelovanje pri gospodarenju otpadom u kućanstvu
* Porast primjene dostupne infrastrukture za odvojeno prikupljanje otpada
* Porast stope recikliranja i smanjenje količine odloženog biorazgradivog otpada

**Ukupna vrijednost projekta:** 433.350,00 kuna

**Iznos sufinanciranja EU:** 368.347,50 kuna

**Razdoblje provedbe projekta:** 10.8.2018. – 10.4.2020.

**Kontakt osoba za više informacija:**

Ljerka Vučković

Tel. 031/ 400 602; e-mail: ljerka.vuckovic@belisce.hr

**Poveznice:**

<https://strukturnifondovi.hr/>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Projekt je sufinancirala Europska unija iz Kohezijskog fonda u financijskom razdoblju 2014.-2020.*

*Sadržaj publikacije isključiva je odgovornost Korisnika.*